Osnovna škola Nikole Tesle, Gračac

Školska 12, Gračac

Klasa: 400-02/18-01/02 RKDP:21254 Razina:31

Ur.br: 2198-1-28-01-18-1 Matični broj: 03312194 Šifra djel.:8520

OIB: 22252625411 Razdjel:080

**OBRAZLOŽENJE FINANCIJSKOG PLANA ZA 2018. GODINU TE PROJEKCIJA ZA 2019. I 2020. GODINU**

**1. Sažetak djelokruga rada proračunskog korisnika**

Osnovna škola Nikole Tesle, Gračac je ustanova koja pruža osnovno obrazovanje učenicima od 1. do 8.razreda. Nastava je organizirana u jutarnjoj smjeni u matičnoj i područnoj školi.

Nastava ( redovna, izborna, dodatna i dopunska) se izvodi prema nastavnim planovima i programima koje je donijelo Ministarstvo, znanosti, obrazovanja i športa, Godišnjem planu i programu rada škole, te školskom kurikulumu za školsku godinu 2017./2018.

Školu u školskoj godini 2017/2018. polazi 267 učenika u 19 razrednih odjeljenja. Zaposleno je 50 radnika od čega 35 učitelja i 2 str. suradnika i 11 osoba na administrativno tehničkim poslovima.

Školski prostor uglavnom je funkcionalan u matičnoj školi i u Područnoj školi Srb.

**2. Obrazloženje programa rada školske ustanove**

Školska ustanova provodi svoj rad kroz dva glavna programa:

**Šifra programa 2202 Osnovno školstvo - standard**

• Aktivnost A2202-01: Djelatnost osnovnih škola

**Šifra programa 2203 – Osnovno školstvo – iznad standarda**

• Aktivnost A2203-01 – Programi u osnovnom školstvu – Javne potrebe

• Aktivnost A2203-06 – Školska kuhinja i kantina

• Aktivnost A2203-23 Stručno osposobljavanje bez zasnivanja radnog odnosa

• Aktivnost A2203-04 – Podizanje kvalitete i standarda u školstvu

Prioritet škole je kvalitetno obrazovanje i odgoj učenika što ostvarujemo:

- stalnim usavršavanjem učitelja i str. suradnika ( seminari, stručni skupovi, aktivi ) i podizanjem nastavnog standarda na višu razinu

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije

- organiziranjem zajedničkih aktivnosti učenika i učitelja kroz izvannastavne aktivnosti (Filmska skupina, Školski list, Školski športski klub, Eko skupina, Radionica igračaka, Likovna kreativna radionica, Modelarstvo)

**3. Zakonske i druge podloge na kojima se zasniva program rada škole**

- Zakon o odgoju i obrazovanju u osnovnoj i srednjoj školi, NN, br.87/08,086/09,092/10, 105/10, 90/11, 5/12, 16/12, 86/12, 126/12, 94/13, 152/14 )

- Zakon o ustanovama, NN, br. 76/93., 29/97., 47/99., 35/08

-Zakon o proračunu ( NN, br. 87/08,136/12, 15/15), Pravilnik o proračunskim klasifikacijama ( NN, br. 94/07, 26/10 i 120/13.) i Pravilnik o proračunskom računovodstvu i računskom planu ( NN, br. 124/14, 105/15.)

- Upute za izradu prijedloga proračuna i financijskih planova upravnih tijela, proračunskih i izvanproračunskih korisnika Zadarske županije za razdoblje 2018.-2020.

- Godišnji plan i program rada škole za školsku godinu 2017./2018.

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove i školski kurikulum prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOŠ-a i jedinice lokalne ( regionalne ) samouprave školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Osnovne škole Nikole Tesle, Gračac su:

- Opći prihodi i primici, skupina 671, državni proračun za financiranje rada zaposlenih radnika

- Opći prihodi i primici, skupina 671, županijski proračun za materijalne troškove poslovanja te održavanje i obnovu nefinancijske imovine

- Vlastiti prihodi od iznajmljivanja dvorane, od prodaje starog papira za provedbu dodatnih aktivnosti škole prema Planu i programu škole te obnovu nefinancijske imovine

**Prihodi iz državnog proračuna**

**Plaće**

Člankom 50 Kolektivnog ugovora za zaposlenike u osnovnoškolskim ustanovama propisano je da: „ plaću zaposlenika čini osnovna plaća i dodaci na osnovnu plaću. Osnovnu plaću čini umnožak koeficijenta složenosti poslova radnog mjesta na koje je zaposlenik raspoređen i osnovice za izračun plaće, uvećan za 0,5% za svaku navršenu godinu radnog staža. “.

Prema Odluci o visini osnovice za obračun plaća u javnim službama ( NN br.40/09) osnovica za plaću iznosi 5.421,54 kn.

Člankom 14. KU za zaposlenike u osnovnoškolskim ustanovama propisano je da Osnovna škola Nikole Tesle Gračac ima status ustanove s otežanim uvjetima rada, stoga se zaposlenicima osnovna plaća uvećava za 10 %.

**Prihodi od Županije**

Prihode za financiranje rashoda poslovanja, koji se financiraju minimalnim standardima, planiramo smo temeljem odobrenog godišnjeg limita škole za 2018. 2019. i 2020. godinu u iznosu od 1712.021,42kn

kn. Od tog iznosa prvo smo predvidjeli fiksne rashode tj. troškove energije, goriva, rač. usluga, zdr. pregleda djelatnika.

Limiti ne sadrže rashode za materijal i usluge za tekuće i investicijsko održavanje ni za nabavu dugotrajne proizvedene imovine i dodatna ulaganja na nefinancijskoj imovini koje će nam rasporediti UO za društvene djelatnosti.

U rashodima iz kategorije općih troškova prvo smo planirali obvezne rashode za komunalne usluge, rashode za telefon te obveznu pedagošku dokumentaciju i materijal. Nakon toga planirali smo ostale troškove prema prioritetima funkcioniranja škole.

Prihodi za financiranje programa javnih potreba u kulturi, prosvjeti, sportu i tehničkoj kulturi su planirana u iznosu od 20.409,45 kn.

**Vlastiti prihodi**

Vlastite prihode čine prihodi od iznajmljivanja dvorane. Prihodi će se koristiti prvenstveno za osiguranje redovnog poslovanja, ako se ista neće moći osigurati minimalnim standardom, te za nabavu nefinancijske imovine.

Prihodi po posebnim propisima

Prihodi po posebnim propisima će se koristiti isključivo za povećanje učeničkog standarda.

**Pomoći**

Prihodi od pomoći čine prihodi od nadležnog ministarstva za plaće, ostala materijalna prava, za nabavu knjiga u školskoj knjižnici te će se isključivo namjenski koristiti.

**Cilj provedbe programa u razdoblju 2018.-2020. i pokazatelji uspješnosti kojima će se mjeriti ostvarenje tih ciljeva**

1. **Cilj**: Osiguravanje kvalitetnog odgoja i obrazovanja učenika kroz redovnu nastavu

**Pokazatelj rezultata**: broj učenika koji je uspješno završili nastavnu godinu

**Cilj**: Podizanje razine kreativnosti i sposobnosti učenika – učenike će se poticati na

izražavanje kreativnosti, talenata i sposobnosti, i to uključivanjem u slobodne

aktivnosti, natjecanja te druge školske projekte, priredbe i manifestacije

**Pokazatelj rezultata**: Broj učenika koji je uključen u različite školske

aktivnosti/projekte i broj učenika koji je sudjelovao na natjecanjima

**2. Izvještaji o postignutim ciljevima i rezultatima programa temeljenih na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa:

- 279 učenika je uspješno završilo nastavnu godinu 2014./15.

- Rezultati natjecanja

v.d.ravnatelja:

Slavica Miočić,dipl.ing